โบรกฯอัพเป้า BGRIM มาที่ 46 บ. มองกำลังผลิตโตตามแผน แตะ 2,455MW ในปี 68
โบรกฯอัพเป้า BGRIM มาที่ 46 บ. มองกำลังผลิตโตตามแผน แตะ 2,455MW ในปี 68
21 เม.ย. 2563

บริษัทหลักทรัพย์ ซี แอล เอส เอ (ประเทศไทย) จำกัด ระบุในบทวิเคราะห์เกี่ยวกับบริษัท บี.กริม เพาเวอร์ จำกัด (มหาชน) หรือ BGRIM โดยคงมุมมอง Underperform แต่ปรับราคาเป้าหมาย (DCF) เพิ่มเป็น 46 บาท และต้นทุนทางการเงินเฉลี่ย (WACC) ที่ 6.3% จากเดิม 6.4% ขณะนี้เทรดที่ 34.5 เท่า ของ P/E ล่วงหน้า ซึ่งสูงกว่าระดับเฉลี่ยก่อนหน้าที่ 33.9 เท่า
พร้อมกันนี้ ยังคาดว่าการเติบโตของกำลังการผลิตของ BGRIM จะยังคงเดิมตามที่วางเป้าหมายไว้ โดยกำลังการผลิตจะแตะ 2,455 MW ในปี 2568 สะท้อนถึง CARG ที่ระดับ 5.1% อย่างไรก็ตาม กำลังการผลิตที่จะเพิ่มขึ้นในปีนี้จะไม่โดดเด่นมากนักจากความต้องการการใช้ไฟฟ้าที่ลดลงจากเขตอุตสาหกรรม
อย่างไรก็ตาม ฝ่ายวิจัยปรับลดประมาณการณ์รายได้ BGRIM ลงเนื่องด้วยโควิด-19 ทำให้ความต้องการการใช้ไฟฟ้าในเขตอุตสาหกรรมลดลงอย่างมากตั้งแต่เดือนเมษายน โดยเฉพาะอุตสาหกรรมยานยนต์ที่ต้องปิดการผลิตไป นอกจากนั้นแล้วยังมีมาตรการจากทางรัฐที่ลดภาษีค่าไฟฟ้าลง 3% ในเดือน เม.ษ. – มิ.ย. ด้วยเช่นกัน
อีกทั้งลดประมาณการณ์กำไรปี 2563 ลง 21% เหลือ 2,651 ล้านบาท และปี 2564 ลง 3% เหลือ 3,552 ล้านบาท